Document ID: 31995R0749

ΚΑΝΟΝΙΣΜΟΣ (ΕΚ) αριθ. 749/95 ΤΟΥ ΣΥΜΒΟΥΛΙΟΥ της 31ης Μαρτίου 1995 για τροποποίηση του κανονισμού (ΕΚ) αριθ. 3363/94 για την κατανομή, για το 1995, των ποσοστώσεων αλιείας της Κοινότητας στα ύδατα της Γροιλανδίας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3760/92 του Συμβουλίου της 20ής Δεκεμβρίου 1992 για τη θέσπιση κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 8 παράγραφος 4,
την πρόταση της Επιτροπής,
Εκτιμώντας:
ότι, με τον κανονισμό (ΕΚ) αριθ. 3363/94 (2), καθορίζονται, για το 1995, ποσοστώσεις αλιείας της Κοινότητας στα ύδατα της Γροιλανδίας, συμπεριλαμβανομένων των ποσοτήτων που κατανέμονται σε τρίτες χώρες 7 ότι οι ποσότητες που κατανέμονται στη Νορβηγία αποτελούν προσωρινές ποσοστώσεις, εν αναμονή της σύναψης διμερών αλιευτικών ρυθμίσεων μεταξύ της Κοινότητας και της Νορβηγίας για το 1995 7 ότι η Κοινότητα και η Νορβηγία έχουν τώρα συνάψει διμερείς ρυθμίσεις για το 1995, που συμπεριλαμβάνουν ορισμένες αλιευτικές δυνατότητες για τη Νορβηγία στα γροιλανδικά ύδατα 7 ότι οι ποσοστώσεις αυτές απαιτούν από την Κοινότητα να αποκτήσει συμπληρωματικές αλιευτικές δυνατότητες από τη Γροιλανδία, βάσει των όρων της διμερούς αλιευτικής συμφωνίας μεταξύ της Κοινότητας και της Γροιλανδίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 3363/94 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Απριλίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Μαρτίου 1995.

Labels: 18
6